Ego Hugo, Burgundię dux, et Albonii comes, noverint universi tam presentes quam futuri, me donasse et in perpetuum concessisse fratribus Templi apud Belnam, laude Beatricis, uxoris mee, et laude filiorum meorum, Odonis, Alexandri et Dalphini, tantum terrę in corvata de Bello foro quantum continetur infra metas illas quę ad preceptum meum assignatę sunt eis a Reynaudo de Ummeto, a Roberto de Monz, tunc preposito Belnę, et a Garino, tunc buburco meo. Donavique eisdem similiter et concessi in pascuis de Beligne tam prati quantum continetur infra metas a prenominatis ibi assignatas. Hujus rei testes sunt: dominus Ansericus de Monte Regali, senescallus meus; Aymo de Marrigneio, constabularius meus; magister Hugo, capellanus meus; Johannes, de Divione, clericus meus; Robertus de Toillum, camerarius meus. Actum est illud anno Verbi incarnati M°C°LXXX°VIII°, mense decembri.